cyanic-selkie/wikianc huggingface dataset:
Օլեգ Բառնա
Ճանապարհատրանսպորտային պատահար
2017 թվականի հունիսի 15-ի գիշերը Škoda ավտոմեքենան, որը վարում էր Օլեգ Բառնան, մխրճվել Է Կիևի կենտրոնում գտնվող № 18 տրամվայի մեջ։ Բախման հետևանքով դատարկ տրամվայը դուրս է եկել ռելսերից և նրա պատուհաններից ապակիներ են թռել։ Բառնան տարբեր աստիճանի վնասվածքներով տեղափոխվել է Կիևի № 17 քաղաքային կլինիկական հիվանդանոց  ։
Տերնոպոլի մարզի բնակչին ծեծի ենթարկելը
2017 թվականի նոյեմբերի 3-ին Տերնոպոլի մարզի Ջուրինսկայա Սլոբոդկա գյուղի բնակիչ Իգոր Միզերատան հայտարարել էր, որ Օլեգ Բարան ծեծել է իրեն, ինչը հանգեցրել է գանգուղեղային փակ վնասվածքի, ուղեղի ցնցման և հեմատոմիայի։ Գործարարի խոսքով՝ ինքը արհեստական լճակ ունի, որը երեք տարի շարունակ փորձում է Բառնան վերցնել իրեն։ Հենց դա էլ դարձել է վեճի պատճառ․ «Այս պատմությունը տևում է երեք տարի, հարևան գյուղի Բառնայի իմ լճակը շատ է դուր գալիս և նա օգտագործում է բոլոր հնարավորությունները, օրինական և անօրինական, որպեսզի վերցնի լճակը։ Այժմ նա որևէ փաստարկներ չունի, այդ իսկ պատճառով նա դիմել է ուժի կիրառմանը։ Ես հասկանում եմ, որ նրան ոչինչ չի լինի, նա Կիևի կենտրոնում վրաերթի էր ենթարկել տրամվայը և դա նրա համար անցած է»։ Բառնան հերքել է կռվի փաստը։ Սակայն ոստիկանության շրջանային բաժինը քրեական վարույթ է սկսել «դիտավորյալ թեթև մարմնական վնասվածքներ պատճառելու» հոդվածով ։
Ծեծկռտուք «Ավտոմայդանի» մասնակիցների հետ
2017 թվականի դեկտեմբերի 9-ին Օլեգ Բառնան եկել էր կոռուպցիայի դեմ բողոքի ակցիայի, որը կազմակերպել էին «Ավտոմայդանի» ակտիվիստները գլխավոր դատախազ Յուրի Լուցենկոյի մերձքաղաքային տան մոտ։ Ժողովրդական պատգամավորը բռունցքով հարվածել է ակցիայի մասնակիցներից մեկին (Դնեպրոպետրովսկի մարզից Ալլային), ի պատասխան ավտոմայդանցիները նրա դեմքին գազ են փչել։ Բառնան հայտարարել էր, որ հակամարտությունը հրահրել են ժողովրդական այլ պատգամավորներ՝ Եգոր Սոբոլևը և Վլադիմիր Պարասյուկը, որոնք էմոցիոնալ կերպով «փչացրել» են մարդկանց  ։
Լեզվակռիվ «1+1»-ի լրագրողի հետ
2018 թվականի հոկտեմբերի 2-ին Ժողովրդական պատգամավոր Օլեգ Բառնան հայհոյել էր լրագրողին այն հարցի համար, թե ինչու է նա խախտում օրենքը՝ օգտագործելով ոչ անձնական քվեարկություն։ «1+1»-ի լրագրող Իգոր Կոլտունովը նկարահանել էր միջադեպը և տեղադրել Facebook-ում։ Ավելի վաղ նույն օրը Բառնան քվեարկել էր միանգամից երեք պատգամավորների օգտին՝ օրինախախտների արտահանձնման պարզեցման հարցով քրեական օրենսգրքում փոփոխություններ կատարելու օրինագծի օգտին   ։
Այս միջադեպի պատճառով «Гроші» ծրագիրը Օլեգ Բառնայից պահանջել էր վայր դնել ժողովրդական պատգամավորի մանդատը։ Հաղորդման սյուժեում հայտարարվել էր, որ Բառնան երեք քրեական գործի մասնակից է եղել։ Մասնավորապես, Տերնոպոլի շրջանի Գուսյատինի շրջանային դատարանի կողմից մարդուն փայտով ծեծելու համար նա դատապարտվել է երեք տարվա ազատազրկման։ Կոլտունովի հետ տեղի ունեցած միջադեպից հետո Բառնան պահանջել է լրագրողին զրկել Ուկրաինայի խորհրդարանում հավատարմագրումից ։ Ավելի վաղ՝ 2018 թվականի սեպտեմբերին, «Գրոշեյ»-ի լրագրողները Իգոր Կոնոնենկոյի անունից Բառնային առաջարկել էին 50 հազար դոլարի դիմաց քվեարկել հորինված օրինագծի օգտին, որն իբր ձեռնտու էր Կոնոնենկոյին։ Այդ պատճառով Օլեգ Բառնան ընդհատել է իր ուղևորությունը, վերադարձել է Կիև, իսկ երբ հասկացել է, որ դա կատակ է, սկսել է վիրավորել լրագրողներին  ։
Ծեծկռտուք Յուրի Լևչենկոյի հետ
2018 թվականի դեկտեմբերի 6-ին «Ռադայի» եթերում «Ռհոպախորհրդարան» ծրագրի երեկոյան ուղիղ եթերի ժամանակ Օլեգ Բառնան բռունցքներով հարձակվել է «Ազատություն» կուսակցության պատգամավոր Յուրի Լևչենկոյին։ Բառնան հարձակվել է մրցակցի վրա, երբ վերջինս հիշեցրել է Կիևում տրամվայի վթարի մասին. «Այստեղ մարդը ցույց է տվել իր մակարդակը, մարդ, որը Կիևում հարբած բախվել է տրամվային այնպես, որ տրամվայը շրջվել է»։ Հեռուստաալիքի տնօրեն Վլադիմիր Լեխայի խոսքով՝ սա «Ռադայի» գոյության 20 տարիների ընթացքում եթերում առաջին ծեծկռտուքն էր  ։
Պարգևներ
Ուկրաինայի նախագահի 2016 թվականի օգոստոսի 19-ի № 336/2016 հրամանագրով պարգևատրվել էր «Ուկրաինայի անկախության 25 տարվա» հոբելյանական մեդալով ։
Ընտանիք
Ամուսնացած է, ունի երկու դուստր։
Եղբայրը՝ Ստեփան Ստեպովիչ Բառնան նախկինում եղել է Տերնոպոլի մարզային խորհրդի պատգամավոր և Գերագույն ռադայի VIII գումարման Ժողովրդական պատգամավոր, 2015 թվականի ապրիլից Տերնոպոլի մարզային պետական վարչակազմի ղեկավարն է։
Ծանոթագրություններ
Կատեգորիա:Եվրամայդանի մասնակիցներ Կատեգորիա:Ուկրաինայի քաղաքական գործիչներ
Կատեգորիաներ
Պատմություն
Կատեգորիաների մասին ամբողջական տեսություն է մշակել Արիստոտելը, ըստ որի կատեգորիաները (էություն, քանակ, որակ, հարաբերություն, տեղ, ժամանակ, դիրք, վիճակ, ներգործություն և կրումն) կեցության հիմնական բնութագրություններն են, իսկ տրամաբանական առումով՝ կեցության մասին դատողություններում նրան վերագրվող (ստորոգվող) հատկանիշների ընդհանրական (սեռային) ձևերը։ Այստեղից էլ՝ միջնադարյան սխոլաստների «պրեդիկամենտներ» և հայ իմաստասերների «ստորոգություններ» տերմինները։
Արիստոտելի «Կատեգորիաներ» աշխատությունը Պորփյուրի «Ներածության» հետ միասին եղել է միջնադարյան մեկնաբանական գրականության գլխավոր նյութերից, իսկ հայ իրականության մեջ դրանց ավելացել են «Անանուն մեկնութիւն «Ստորոգութեանցն» Արիստոտէլի», Դավիթ Անհաղթի «Մեկնութիւն «Ստորոգութեանցն» Արիստոտէլի» և «Վերլուծութիւն «Ներածութեանն» Պորփիւրի» երկերը։ Հայ մեկնիչները հարազատ են մնացել արիստոտելյան ավանդույթին՝ քննելով կատեգորիաներ թե’ գոյաբանական և թե’ տրամաբանական առումներով։
Կանտը կատեգորիաներին տվել է միայն տրամաբանական մեկնաբանություն, դրանք համարել բանախոհության սոսկական ձևեր, որոնք կաղապարում են զգայական հայեցողության նյութը և այդպիսով հնարավոր դարձնում դատողությունների ձևակերպումը. հատկանշական է, որ Կանտի 12 կատեգորիաների աղյուսակը համապատասխանում է դատողությունների դասակարգմանը ըստ քանակի, որակի, հարաբերության, մոդալության։ Հեգելը կատեգորիաների ձևական-տրամաբանական աղյուսակը փոխարինել է դրանց դիալեկտիկորեն ծավալվող համակարգով, որը ներկայացնում է աշխարհի ներքին տրամաբանությունը, նրա օրինաչափ կարգը՝ այն իդեալական հենքը, որն առարկայանում է բնության մեջ և ապա ճանաչվում մարդկային գիտակցության մեջ՝ վերստին գտնելով իր իդեալական տեսքը։
Մինչդեռ Մարքսի «Կապիտալ»-ում կատեգորիաների համակարգի ծավալումը ներկայանում է որպես իրական պատմական ընթացքի տրամաբանական արտապատկերումը։ Ըստ դիալեկտիկական մատերիալիզմի, կատեգորիաները բնության «երևույթների ցանցի» մեջ առանձնացված հանգուցակետերն են, որոնց վրա հանգչում է ճանաչողության համակարգը, հատկապես՝ աշխարհի գիտական պատկերը։ Մատերիալիզմի տեսությունը շարադրվում է մատերիա և գիտակցություն, սուբստանց և ատրիբուտ, օբյեկտ և սուբյեկտ և այլ կատեգորիաների օգնությամբ, մատերիալիստական դիալեկտիկայի կատեգորիաներն են՝ էություն և երևույթ, եզակի և ընդհանուր, պատճառ և հետևանք, անհրաժեշտություն և պատահականություն, հնարավորություն և իրականություն, բովանդակություն և ձև։
Ժամանակակից հասկացություն
Կատեգորիաների իրենց ուրույն համակարգերն ունեն փիլիսոփայության առանձին գիտություններ՝ սոցիոլոգիան, բարոյագիտությունը, գեղագիտությունը, տրամաբանությունն, մեթոդաբանությունը, մշակութաբանությունը և այլն։ Լայն իմաստով կատեգորիաներ են կոչվում նաև ամեն մի գիտության հիմնակազմ (ֆունդամենտալ) հասկացությունները։
Ծանոթագրություններ
Կատեգորիա:Փիլիսոփայական կատեգորիաներ Կատեգորիա:Փիլիսոփայական տրամաբանություն Կատեգորիա:Գիտության փիլիսոփայություն Կատեգորիա:Գոյաբանություն Կատեգորիա:Մետաֆիզիկայի հասկացություններ
Օզերկի (գյուղ, Կարաիդելսկի շրջան)
Օզերկի (Озерки, Озерки), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 463 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարաիդելսկի շրջանի բնակավայրեր
Կրեյմ-Բաքիե
Կրեյմ-Բաքիե, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Ծանոթագրություններ
Կատեգորիա:Արևմտյան Հայաստանի գյուղեր
Գալուր
Գալուր, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1908 թվականին գյուղն ունեցել է 420 հայ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Ռիբոլիտա
Ռիբոլիտա (Ribollita), թանձր իտալական բանջարեղենային ապուր։ Կան ուտեստի բազմաթիվ բաղադրատոմսեր, սակայն հիմնական բաղադրամասերը լոբին է, հացը, սև կաղամբը և տարբեր տեսակի բանջարեղեններ (ցուկինի, կարտոֆիլ, սոխ, գազար)։ Մատուցելուց առաջ կարելի է վրան շաղ տալ քերած պանիր և սեղանին մատուցել կարմիր գինու հետ։ Համարվում է սեզոնային ուտեստ և ավելի հայտնի է ցուրտ եղանակներին։ Գալիս է գյուղացիական խոհանոցից, որը իրենից ներկայացնում է երեկվա եփած բանջարեղենի և մինեստրոնեի մնացորդները երեկվա հացի ավելացմամբ ։
Ծանոթագրություններ
Կատեգորիա:Ապուրներ Կատեգորիա:Տոսկանական խոհանոց
Սևր
Սևր (Sèvres), քաղաք Ֆրանսիայում, Փարիզի հարավարևմտյան արվարձանը, Սեն գետի ափին։ Բնակչությունը կազմում է ։ Զարգացած է մեքենաշինությունը, քիմիական արդյունաբերությունը, հախճապակե գեղարվեստական իրերի արտադրությունը։ Ունի խեցեգործության ազգային թանգարան։ Սևրը միջազգային չափերի և կշիռների բյուրոյի նստավայրն է։ 1920-ին Սևրում կնքվել է հաշտության պայմանագիր։
Ծանոթագրություններ
Կատեգորիա:Ֆրանսիայի բնակավայրեր
Վաղարշակ Կոտոյան
Վաղարշակ Ահարոնի Կոտոյան, հայ խորհրդային կոմպոզիտոր, ՀԽՍՀ արվեստի վաստակավոր գործիչ (1963)։
Կենսագրություն
1950 թվականին ավարտել է Երևանի կոնսերվատորիան, 1953 թվականին՝ Մոսկվայի Հայկական ԽՍՀ մշակույթի տան կատարելագործման դասընթացները։ Գրել է 9 օպերետ («Փեսացուներ», 1954 թվական, «Սիրո հովիտ», 1956 թվական, «Ոսկե ապարանջան», 1958 թվական և այլն), որոնք նշանակալի տեղ են գրավում հայ խորհրդային օպերետային արվեստում, 2 վոկալ-սիմֆոնիկ սյուիտ, դաշնամուրի 3 կոնցերտ, օրատորիա (Չարենցի խոսքերով), պարային սյուիտ սիմֆոնիկ նվագախմբի համար, ռոմանսներ, երգեր («Սավառնորդի սերը», «Լիրիկական», «Իմ Երեան», «Անծանոթ աղջկան» և այլն), երաժշտություն կինոնկարների համար։
Կատեգորիա:Հայ կոմպոզիտորներ Կատեգորիա:ՀԽՍՀ արվեստի վաստակավոր գործիչներ Կատեգորիա:Կոմպոզիտորներ այբբենական կարգով Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Աստերոիդների ցանկ (46701-46800)
Աստերոիդների ցանկ (46601-46700) * Աստերոիդների ցանկ * Աստերոիդների ցանկ (46801-46900)
Ակամբարոյի արձանիկներ
Ակամբարոյի արձանիկներ, մարդկանց և անհետացած կենդանիների, մասնավորապես՝ դինոզավրեր պատկերող ավելի քան 33 հազար կավե մինիարձանիկների հավաքածու ։ Հավաքածուն ստեղծել է սիրողական հնագետ Վալդեմար Ջուլսրուդը, որի պնդմամբ դրանց առաջին նմուշները գտել է 1945 թվականին Մեքսիկայում, Ակամբարոյի մոտ կատարած պեղումների ժամանակ ։ Գիտական հետազոտությունների ընթացքում հաստատվել է այս «անպատեհ գտածոների» ժամանակակից (ոչ վաղ, քան 1930-ական թվականներ) ծագումը  ։
Հայտնաբերմա պատմություն
1945 թվականին Վալդեմար Ջուլսրուդը՝ երկաթեղեն իրերի վաճառական և գերմանացի ներգաղթյալ, ով հետաքրքրված էր մեքսիկական հնագիտությամբ, Ակամբարոյի ծայրամասում ձիով անցնելիս, Տորո լեռան ստորոտին պատահաբար հայտնաբերել է մի քանի սրբատաշ քարեր, կերամիկայի բեկորներ և կավե փոքրիկ արձանիկ՝ ընկած ողողված հողի մեջ ։ Ավելի վաղ՝ 1923 թվականին, Ջուլսրուդը մասնակցել է Չուպիկուարոյի հնագույն մշակույթի պեղումներին։ Պեղումների վայրը գտնված վայրից ընդամենը տասնհինգ կիլոմետր էր հեռու, այդ իսկ պատճառով նա ենթադրել է, որ գտնվածը վերաբերում է նաև Չուպիկուարոյի մշակույթին։
Վալդեմար Ջուլսրուդին հետաքրքրել է իր գտած արձանիկը։ Տեղի գյուղացիների հետագա որոնումներն ու պեղումները, որոնցից նա սկսել է արձանիկներ գնել 1 պեսոյով (այն ժամանակ մոտ 10 ԱՄՆ ցենտ), հնարավոր են դարձրել այդ իրերի փոքր հավաքածու կազմել։ Սակայն արձանիկների մեջ հայտնաբերվել են անհետացած կենդանիներ, այդ թվում՝ դինոզավրեր։ Ուստի հասկանալի էր, որ Չուպիկուարոյի մշակույթի ենթադրությունը կասկածի տակ դրվեց։
Ենթադրվում է նաև, որ նմանատիպ արձանիկներ են հայտնաբերվել Ակամբարո քաղաքի մյուս ծայրամասում՝ Էլ Չիվո լեռան մոտ ։ Իսկ նման իրերի ընդհանուր թիվը առ այսօր, ըստ տարբեր աղբյուրների, գնահատվում է 33-ից 37 հազար ։
Հավաքածուի նկարագրություն
Ջուլսրուդի հավաքածուն ներառում է ոչ միայն արձանիկներ. Այն պարունակում է նաև օբսիդիանից և նեֆրիտից պատրաստված երաժշտական գործիքներ և դիմակներ։ Բացի այդ, պեղումների ժամանակ հայտնաբերվել են մարդու մի քանի գանգ, սառցե դարաշրջանի ձիու ատամներ և մամոնտի կմախք։ Ինչ վերաբերում է արձանիկների հավաքածուին, որը հավաքածուի ամենածավալուն հատվածն է, ապա հետաքրքիր է, որ առարկաներից ոչ մեկը չի կրկնվում։ Արձանիկները հիմնականում պատրաստված են բաց կրակով թրծված տարբեր կավերից, իսկ որոշները՝ քարից։ Նրանց չափերը մոտավորապես տատանվում են տասը սանտիմետրից մինչև մեկուկես մետր ։ Բոլոր արձանիկներին բնորոշ է շարժման ճշգրիտ պլաստիկությունը ։
Ցուցանմուշների մեծ մասը տարբեր ռասաների պատկանող մարդկանց պատկերներ էին` պոլինեզիացիներ, նեգրոիդներ, մոնղոլոիդներ, եվրոպոիդներ (այդ թվում` մորուքավորներ) և այլն։ Ավելին, մարդկանց կերպարներում առկա է մեղմ հումոր և իրենց թուլությունների հանդեպ մեղմ վերաբերմունք։
Ավելի քան երկուսուկես հազար ֆիգուրներ պատկերում են տարբեր արարածների, որոնք նմանեցվում են դինոզավրերի, այդ թվում՝ իգուանոդոնին, տիրանոզավրի, բրախիոզավրի, անկիլոզավրի, պլեզիոզավրի, պտերանոդոնի և այլն։ Կան նաև շատ անհայտ տեսակներ, օրինակ, թևավոր վիշապանման։ Արձանիկների զգալի մասն այս արարածների հետ մարդկանց պատկերներն են։ Նման առօրյա էսքիզները ցույց են տալիս փոխազդեցությունների լայն շրջանակ՝ միմյանց վրա որսից մինչև ընտելացում։
Զգալիորեն ավելի քիչ են ներկայացված անհետացած կաթնասունների նմանվող ֆիգուրներ՝ սառցե դարաշրջանի ձին, բրդոտ ռնգեղջյուրը, պլեյստոցենյան շրջանի հսկա կապիկները և այլն ։
Գիտական ուսումնասիրություններ
Հնագետ Չարլզ դի Պեսոյի՝ արձանիկների վերլուծությունը ցույց է տվել, որ արձանիկները ժամանակակից ծագում ունեն։ Դի Պեսոն նկատել է, որ արձանիկների մակերեսները գրեթե նոր են և զուրկ են հողի մեջ առնվազն 1500 տարի մնացցած կավե առարկաներին բնորոշ հատկություններ։ Արձանիկների երեսին չկային քերծվածքներ կամ պատինաներ, որոնք բնորոշ են այս տարածքի հնագույն կավե իրերին։ Բացի այդ, արձանիկների վրա վնասներ չկան, որոնք երբեմն պատճառվում են հնագիտական գտածոներ փորող մարդկանց կողմից։ Եթե արձանիկների ինչ-որ մասեր բացակայում էին, ապա պարզ երևում էր, որ դա արվել է դրանց արտադրողի կողմից, որպեսզի դրանց հնության տպավորություն ստեղծվի։ Դի Պեսոն նաև նշել է, որ բոլոր արձանիկները հայտնաբերվել են ցեխի մեջ, որով լցվել են նոր փորված փոսերը պեղումների վայրերում, ինչպես, օրինակ, ժայռից հայտնաբերվել են Տարասկոյի իսկական արտեֆակտներ։ Դի Պեսոյի խոսքերով, արձանիկներն արտադրվել են տեղացիների կողմից 1940-ականների սկզբից շահույթ ստանալու նպատակով։ Արձանիկների տեսքի գաղափարները վերցվել են ֆիլմերից, կոմիքսներից, գրադարանային գրքերից, ինչպես նաև, հավանաբար, հիմնվելով Մեխիկոյի թանգարաններ այցելելու տպավորությունների վրա ։
Բացի այդ, նշվում են արձանիկների ժամանակակից ծագման հետևյալ փաստարկները.
Թվագրում
Ակամբարոյի արձանիկները թերմոլյումինեսցենցիայի միջոցով վերլուծելու առաջին փորձերը ցույց են տվել, որ դրանց տարիքը թվագրվում է մոտ 2500 մ.թ.ա.. Այնուամենայնիվ, այս ուսումնասիրություններն իրականացվել են այն ժամանակ, երբ թվագրության մեթոդն ինքնին նոր էր զարգանում, և ավելի ուշ ուսումնասիրությունները ցույց են տվել, որ առաջին վերլուծությունների արդյունքը սխալի արդյունք էր ։ Օրինակ՝ Գարի Կարիվոն և Մարկ Հանը փորձել են թվագրել 20 արձանիկներ՝ օգտագործելով ջերմալյումինեսցենտային թվագրումը։ Նրանք պարզել են, որ արձանիկները այրման են ենթարկվել 450°C-ից մինչև 650°C ջերմաստիճաններում, և ցույց են տվել, որ ներկայիս ստանդարտ բարձր ջերմաստիճանների օգտագործումը վերլուծության մեջ հանգեցնում է սխալ արդյունքների։ Ավելի ճիշտ վերլուծությունից հետո նրանք պարզել են, որ արձանիկների տարիքը չի գերազանցում 30 տարին 1969 թվականի վերլուծության պահից ։
2009 թվականին փորձ է արվել թվագրել արձանիկները Ա։ Ի։ Գերցենի անվան Ռուսաստանի պետական ​​մանկավարժական համալսարանի երկրաբանության և երկրաէկոլոգիայի ամբիոնի իզոտոպային կենտրոնում, որն անհաջող է ստացվել տրամադրված նյութի փոքր քանակության պատճառով ։
Ակամբարոյի արձանիկների հնության կողմնակիցների կարծիքներ
Ակամբարոյի արձանիկների հնության կողմնակիցների կարծիքները մանրամասն ներկայացված են պրոֆեսոր Չարլզ Հափգուդի գրքում, ով ուսումնասիրել է դրանք։ Դրանց թվում են հետևյալ փաստարկները.
Վալդեմար Ջուլսրուդի թանգարան
1964 թվականին Վալդեմար Ջուլսրուդը մահից հետո նրա տունը վաճառվել է։ Արձանիկների հավաքածուն՝ փաթեթավորված արկղերում, տեղադրվել է Ակամբարոյի քաղաքապետարանի շենքում։ 1999 թվականին հայտնաբերվել է, որ արտեֆակտների զգալի մասը անհետ կորել է։ Սկանդալի արդյունքը եղավ 2000 թվականի հոկտեմբերի 9-ին Վալդեմար Ջուլսրուդ թանգարանի կազմակերպումն ու բացումը դրա համար հատկացված առանձին փոքր շենքում։ Ներկայումս հավաքածուի մի համեստ մասը ցուցադրված է այդտեղ՝ որպես մշտական ցուցադրություն ։
Ծանոթագրություններ
Կատեգորիա:Կեղծ հնագիտություն Կատեգորիա:Կրեացիոնիզմ Կատեգորիա:Մեքսիկայի պատմություն Կատեգորիա:Դինոզավրեր Կատեգորիա:Խորհրդավոր իրադարձություններ Կատեգորիա:Գիտական խաբեություններ Կատեգորիա:Կեղծ գիտություն Կատեգորիա:Խարդախություն Կատեգորիա:Հնագիտությունը Մեքսիկայում
Ֆրենսիս Կաբրել
Ֆրանսիս Կաբրել (Francis Cabrel, ), ֆրանսիացի երաժիշտ, երգահան և երգերի հեղինակ:
Կենսագրություն
Ֆրանսիս Կաբրելը ծնվել է 1953 թվականի նոյեմբերի 23-ին Ֆրանսիայի Աժեն քաղաքում՝ ֆրիուլյան արմատներով ոչ հարուստ մի ընտանիքում։ Հայրը աշխատել է հրուշակեղենի գործարանում և եղել է փոքրիկ երգեհոնի մեծ սիրահար, իսկ մայրը աշխատել է սրճարանի գանձապահ, չնայած նրան, որ հիանալի երգել է։ Ֆրանսիսը ունեցել է մեկ քույր (Մարտին) և մեկ եղբայր (Ֆիլիպ): Նա մեծացել է Ֆրանսիայի հարավում տեղակայված Աստաֆորե փոքրիկ քաղաքում, որտեղ էլ մինչ օրս ապրում է։
13 տարեկան հասակում նա առաջին անգամ ռադիոյով լսել է ամերիկացի հայտնի երաժիշտ Բոբ Դիլանի «Like a Rolling Stone» երգը, որն էլ ազդել է իր ողջ կարիերայի վրա :
Առաջին կիթառը Ֆրանսիսին նվիրել է իր քեռին՝ Ֆրեդդին, սուրբծննդյան տոների կապակցությամբ և Ֆրանսիսը սկսել է շարադրել իր առաջին երգը։
Հետագայում նա սկսում է թարգմանել Նիլ Յանգը, Լեոնարդ Քոենի և Բոբ Դիլանի երգերը՝ ուսումնասիրելով նաև անգլերենը։
17 տարեկան հասակում նա հավաքել է իր առաջին ֆոլկ ռոք խումբը, որը կարճ կյանք ունեցավ։ 1974 թվականին ֆրանսիացի երաժիշտը Թուլուզում ներկայացնում է Sud Radio մրցույթին մասնակցելու հայտ։ Մրցութային երգը եղել է «Petite Marie»-ը (Les Murs de poussière ալբոմից), որը նվիրված էր իր կնոջը՝ Մարիետային։ Արդյունքում այս երգով նա հաղթում է մրցույթը և վաստակում 2000 ֆրանկ և CBS ընկերության հետ պայմանագիր։
1977 թվականին «Նոր ֆրանսիական երգ»-ով նա թողարկում է իր առաջին ալբոմը CBS ընկերության հետ համատեղ, որը կրում էր «Ma ville» անունը։
Ծանոթագրություններ
Կատեգորիա:Ֆրանսիացի երգիչներ Կատեգորիա:Ֆրանսիացի երգահաններ Կատեգորիա:Երգերի հեղինակներ Կատեգորիա:Ֆրանսիացի կիթառահարներ Կատեգորիա:Ֆրանսիացի երաժիշտներ
Դեպորտիվո Ալավես
Դեպորտիվո Ալավես (Deportivo-Alavés) կամ պարզապես Ալավեսը բասկյան ֆուտբոլային ակումբ, որը ներկայացնում է Վիտորիա֊Գաստեյս քաղաքը։ Վերջինս գտնվում է Ալավես նահանգում և կազմում է Բասկերի երկիր ինքնավար մարզի մի մասը։
Ակումբի լավագույն տարիները համարվում է 21֊րդ դարի սկիզբը, երբ թիմը պարբերաբար եզրափակիչ արդյունքից հետո զբաղեցնում էր վերին հորիզոնականներ և Իսպանիան ներկայացնում էր եվրագավաթներում։ Լավագույն արդյունքը՝  1999/2000 մրցաշրջանում զբաղեցրած 6֊րդ տեղն էր, որտեղ միայն 3 միավորով զիջեց փոխչեմպիոնին։
Սակայն հաջորդ տարում Ալավեսը ցույց տվեց էլ ավելի տպավորիչ արդյունքներ։ Իր առաջնային խաղը եվրոպական մրցաշրջաանում սենսացիոն կերպով հասավ ՈՒԵՖԱ Գավաթի եզրապակիչ, որտեղ միայն լրացուցիչ ժամանակում պարտվեց անգլիական Լիվերպուլին՝ 4-5 հաշվով։
Ներկա կազմ
2017 թվականի սեպտեմբերի 1-ի դրությամբ
(վարձավճարով Շանհայ Շենհուայից)
(վարձավճարով Սթոք Սիթիից)
(վարձավճարով Վիլյառեալից) (վարձավճարով Բրյուգգեից) (վարձավճարով Ռեալ Սոսիեդադից)
(վարձավճարով Վալենսիայից) (վարձավճարով Բարսելոնայից)
Ազգային
Սեգունդա Դիվիզիոն Սեգուդա Բ Տերսերա
Միջազգային
ՈՒԵՖԱ գավաթ:
Արտաքին հղումներ
Կատեգորիա:Իսպանական ֆուտբոլային ակումբներ Կատեգորիա:1921 հիմնադրումներ Իսպանիայում
Նովովլադիմիրովկա (գյուղ, Կազանկայի շրջան)
Նովովլադիմիրովկա (Нововолодимірівка), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1840 թվականին։
2001 թվականի տվյալներով Նովովլադիմիրովկա գյուղում բնակվում էր 320 մարդ։ Բնակավայրը զբաղեցնում է 1917 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Կազանկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1840 թվականին հիմնադրված բնակավայրեր
(6929) Միստո
(6929) Միստո (Misto), աստերոիդ աստերոիդների հիմնական գոտում։ Հայտնաբերվել է 1994 թվականի հոկտեմբերի 31-ին Վինչենցո Կազուլիի կողմից Կոլևերդեյում ։
Միջին հեռավորությունը Արեգակից կազմում է 2,764473 ա. մ., առավելագույնը մոտենում է 2,3595 ա. մ. հեռավորության վրա և հեռանում 3,1694 ա. մ. ։ Արեգակի շուրջ մեկ ամբողջական պտույտ է կատարում 1678,87 երկրային օրվա ընթացքում, իր ուղեծրով շարժվելով միջինում 0,21443 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,36° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Վինչենցո Կազուլիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ջոնի Բելինդա (ֆիլմ, 1948)
Ջոնի Բելինդա, 1948 թվականին նկարահանված ամերիկյան դրամա, որը հիմնված էր 1940 թվականին Բրոդվեյում բեմադրված համանուն պիեսի վրա։ Ֆիլմի սցենարի վրա աշխատել են գրողներ Ալեն Վինսենտն ու Իրմա ֆոն Քյուբը, ռեժիսորը Ժան Նեգուլեսկոն է ։
Պատմությունը հիմնված է իրական դեպքի վրա, որը տեղի է ունեցել Հարիսի ամառային նստավայրի մոտակայքում՝ արքայազն Էդվարդի կղզու Ֆորտունա Բրիջ տարածքում։ Գլխավոր հերոսուհին, որի անունից առաջացել է ֆիլմի վերնագիրը, իրական կյանքում գոյություն է ունեցել Լիդիա Դինգվել (1852–1931) անունով ։ Ֆիլմում ներկայացված են ստերի և բամբասանքների տարածման հետևանքները, բռնաբարության սարսափը։ Վերջին թեման նախկինում արգելված էր Հեյսի օրենսգրքով։ «Ջոնի Բելինդան» համարվում է հոլիվուդյան առաջին ֆիլմը, որը խախտել է այդ սահմանափակումները, և որպես այդպիսին հակասական է ընդունվել թողարկման սկզբնական պահին։
Ֆիլմը նկարահանվել է Կալիֆոռնիայի Ֆորտ Բրագ քաղաքում ։
Սյուժե
Դոկտոր Ռիչարդսոնի քարտուղարուհի Ստելլան հմայված է բժշկով և փորձում է ուշադրություն գրավել, բայց բժիշկը չի փոխադարձում նրա զգացմունքները։ Այն բանից հետո, երբ Ստելլան պարզում է, որ բժիշկը հրապուրվում է Բելինդայով, նա սկսում է զայրացնել նրանց երկուսին։
Ընտանիքի հաճախորդներից մեկը՝ Լոկի ՄակՔորիկը, հարբում է պարահանդեսի ժամանակ, հեռանում այնտեղից և գնում ագարակ, երբ Բելինդան միայնակ է այնտեղ և բռնաբարում է նրան։ Սա հանգեցնում է նրա հղիության, որն ախտորոշվում է մեկ այլ բժշկի կողմից, որի մոտ դոկտոր Ռիչարդսոնը բերել էր Բելինդային աուդիոլոգիական ստուգման համար։ Բելինդան տանը ծննդաբերում է առողջ տղա երեխա, որին նա անվանում է Ջոնի։ Քաղաքում մարդիկ սկսում են խուսափել ՄեքԴոնալդ ընտանիքից և դոկտոր Ռիչարդսոնից, քանի որ կասկածում էին, որ նա է Բելինդայի երեխայի հայրը, որովհետև նա է շատ ժամանակ անցկացրել աղջկա հետ։ Դոկտոր Ռիչարդսոնը Բլեքին ասում է, որ պատրաստ է ամուսնանալ Բելինդայի հետ, որպեսզի հանդարտեցնի քաղաքի բամբասանքները։ Բլեքը մերժում է նրա առաջարկը, քանի որ գիտի, որ դոկտոր Ռիչարդսոնը իրականում չի սիրում Բելինդային, այլ պարզապես խղճում է նրան։
Լոկին գարի գնելու պատրվակով գնում է ՄեքԴոնալդի ագարակ, թեև իրականում նա ցանկանում է տեսնել փոքրիկին։ Երբ Բլեքը տեսնում է Լոկիին, հրամայում է նրան հեռանալ։ Լոկիին ակամայից ասում է Բլեքին, որ ինքն է երեխայի հայրը։ Բլեքը հետևում է Լոկիին և սպառնում է պատռել նրա դիմակը քաղաքի առջև։ Նրանք կռվում են ծովափնյա ժայռի վրա, և Լոկին Բլեքին ժայռից նետում է ծովը՝ սպանելով նրան ։
Ընդունելություն
Ֆիլմը ունեցել է հսկայական ֆինանսական հաջողություն՝ վաստակելով $4,266,000 դոլլար ներքին շուկայում, և $2,721,000 դոլլար արտասահմանյան շուկայում։
Մրցանակներ
Շահումներ
Արտաքին հղումներ
Կատեգորիա:1948 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան դրամա ֆիլմեր Կատեգորիա:Warner Bros. ֆիլմեր Կատեգորիա:Ամերիկյան սև-սպիտակ ֆիլմեր Կատեգորիա:Պիեսների հիման վրա նկարահանված ամերիկյան ֆիլմեր
Ստյոպանցևո
Ստյոպանցևո (Стёпанцево), գյուղ Ռուսաստանի Վլադիմիրի մարզի Վյազնիկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 2221 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վլադիմիրի մարզի Վյազնիկովսկի շրջանի բնակավայրեր
Տզզան ճանճը (հեքիաթ)
Տզզան ճանճը (Муха-Цокотуха) մանկական հեքիաթ` ըստ Կոռնեյ Չուկովսկու բանաստեղծության և հեքիաթի գլխավոր հերոսուհին։
Պատմություն
Հեքիաթը գրվել է 1923 թվականին, սակայն ի սկզբանե արգելվել է գրաքննության կողմից. «Իսկ բզեզները կոտոշավոր են, գյուղացիները հարուստ են» արտահայտության մեջ Պետական գիտական խորհրդի հանձնաժողովը «կերակցանք է տեսել գյուղի կուլակային տարրի հանդեպ»։
Սյուժե
Դաշտի վրայով թռչելիս Տզզան ճանճը մետաղադրամ է գտնում։ Դրանով նա ինքնաեռ է գնում և տարբեր միջատների հրավիրում իր ծննդյան օրվա խնջույքին ։ Այդ ժամանակ հայտնվում է սարդը և տանում է Տզզան ճանճին։ Բոլոր միջատները փախչում են, սակայն հանկարծ հայտնվում է Մոծակը և քնեցնում է սարդին։ Նա դառնում է Տզզան ճանճի փեսացուն, և միջատները տոնում են նրանց հարսանիքը։
Էկրանավորում
Ըստ հեքիաթի նկարահանվել է առնվազն չորս մուլտֆիլմ.
Արտաքին հղումներ
Կատեգորիա:Կոռնեյ Չուկովսկու ստեղծագործություններ Կատեգորիա:1923 հեքիաթներ
Կուլիյա
Կուլիյա, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կազապինտա
Կազապինտա (Casapinta), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է՝ 448 մարդ (2008)։ Բնակչության խտությունը՝ 224 մարդ/կմ²։ Տարածքը կազմում է 2 կմ²։ Փոստային ինդեքս՝ 13060։ Հեռախոսային կոդ՝ 015։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Օզերկի (գյուղ, Մելեուզովսկի շրջան)
Աշխարհագրական դիրք
Հեռավորությունը ՝
Բնակչություն
Բնակչությունը 2002 թվականին կազմել է 134 մարդ, 2009 թվականին՝ 100 մարդ, 2010 թվականին՝ 127 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Մելեուզովսկի շրջանի բնակավայրեր
Մայքլ Դաննա
Մայքլ Դաննա (Mychael Danna, ), կինոֆիլմերի երաժշտության ուղղությամբ մասնագիտացված կանադացի կոմպոզիտոր, կոմպոզիտոր Ջեֆֆ Դաննայի եղբայրն։ «Ոսկե գլոբուս» և «Օսկար» մրցանակների դափնեկիր է «Պիի կյանքը» ֆիլմի երաժշտության համար (2012)։
Արտաքին հղումներ
Կատեգորիա:Օսկարակիրներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Կանադացի պրոդյուսերներ Կատեգորիա:Տորոնտոյի համալսարանի շրջանավարտներ
Ռիտա II
Ռիտա II, Բյուզանդական կայսրության հայազգի կոնսորտ-կայսրուհի։
Կիլիկիայի հայկական թագավորության թագավոր Լևոն III-ի և Կեռան թագուհու դուստրը։ Եղել է Բյուզանդական կայսրության կայսր Միքայել IX Պալեոլոգոսի կինը՝ դառնալով Բյուզանդական կայսրության կրտսեր կայսրուհի։ 1317 թվականին, կայսրուհի Իրինա Մոնֆերատցու մահվանից հետո, դարձել է գլխավոր և այդ պահի միակ կայսրուհին։ Կոստանդնուպոլսում առավել հայտնի է եղել Մարիա անվամբ։
Ամուսնություն և երեխաներ
Հայոց Հեթում Բ-ի պատմությունը ներառված է «Խաչակրաց արշավանքների պատմության ժամանակացույցի» մեջ։ Համաձայն Ռիտայի ծննդյան վերաբերյալ պատմության, եղել է Թեոդորա արքայադստեր երկվորյակ և Հեթում Բ-ի քույրը ։
Պատմիչ Գեորգիոս Պախիմերոսը նշում է, որ Անդրոնիկոս II Պալեոլոգոսը բանակցություններ է վարել Լևոն թագավորի հետ, որն իր որդու Միքայել IX Պալեոլոգոսի համար փնտրում էր պոտենցիալ հարսնացու։ Լևոնը նրան առաջարկել է Ռիտայի թեկնածությունը, իսկ հարսանիքը տեղի է ունեցել 1294 թվականի հունվարի 16-ին։ Ամուսնության պահին հարսնացուն 16 տարեկան էր, իսկ փեսացուն՝ 17 տարեկան։
Ընդունելով ուղղափառություն՝ Ռիտան վերցրել է Մարիա անունը։ Ամուսնության ընթացքում նրանք ունեցել են չորս երեխաներ․
Կայսրուհի
1294-1317 թվականներին Ռիտան եղել է Բյուզանդական կայսրության կրտսեր կայսրուհի-կոնսորտ։ Գլխավոր կայսրուհին եղել է Իրինա Մոնֆերատցին՝ Անդրոնիկոս II—ի երկրորդ կինը և Միքայել IX-ի խորթ մայրը։ Սկսած 1303 թվականին, Անդրոնիկոսը և Իրինան ունեցել են տրաբեր արքունիքներ։ Գլխավոր կայսրուհու նստավայրը Կոստանդնուպոլսում էր։ Ռիտան դարձել է գլխավոր կայսրուհի, երբ 1317 թվականին մահացել է Իրինան։
Այդ կարգավիճակում նա մնացել է երեք տարի։ 1319 թվականին երկրորդ որդու մահը մեծ հարված է հասցրել կայսրուհուն։ Անդրոնիկոս արքայազնն ուներ սիրուհի, սակայն կասկածում էր նրան անհավատարմության մեջ։ Նա լրտեսներ էր նշանակել սիրուհու տան մուտքը հսկելու և հրամայել հարձակվել բոլոր նրանց վրա, որոնք կհամարձակվեն մուտք գործել։ Գիշերվա ուշ ժամին Անդրոնիկոսի սիրուհու տուն փորձել է մտնել Մանուել արքայազնը։ Լրտեսները հարձակվել են նրա վրա՝ գիշերվա մութի մեջ չճանաչելով արքայազնին և սպանել նրան։ Այդպիսով, կրտսեր արքայազնը մահացել է ավագ եղբոր հրամանով։
Պատահարը մեծապես ազդել է Միքայել IX-ի առողջության վրա, որը մահացել է 1320 թվականի հոկտեմբերի 12-ին։ Երկու մահվան դեպքերն էլ մեծապես խարխլել են Անդրոնիկոս II-ի և Անդրոնիկոս III-ի հարաբերությունները։ Պապի ու թոռան հակամարտության արդյունքում սկսվեց քաղաքացիական պատերազմ, որն ավարտվել է 1328 թվականին՝ Անդրոնիկոս III-ի հաղթանակով։ Այդ ընթացքում, այրիացած Ռիտան մեկնել է մենաստան, որտեղ դարձել է միանձնուհի՝ ստանալով «Քսենե» անունը։ Արդյունքում, Ռիտան մահացել է քաղաքացիական պատերազմից հետո 5 տարի անց։
Տետյոր
Տետյորներ, ոլորուն ծիսական քաղցրաբլիթներ, տարածված է Կարգապոլի և Մեզենի, ինչպես նաև Մեզեն գետի ափի շրջակայքերում։ Թխվածքաբլիթը թխվում է հատուկ նշանակված օրերին, սովորաբար պատրաստվում է օրվա Քառասուն նահատակներին, որը նշվում է մարտի 22-ին եկեղեցու օրացույցով՝ գարնանային գիշերահավասարի։ Մարտի 22-ին Կարգապոլը կոչվում է տետյորական օր, այդ օրը թխվեցին տետյորները, այսպիսով տեղի ունեցավ չվող թռչունների կանչ, որը ըստ տեղական գաղափարների տարան իրենց հետ գարունն ու ջերմությունը։
Տետյորը պատրաստում են աշորայի խմորից, գրտնակել նեղ երշիկների տեսքով, դրանից հետո կտրատում են կենդանիների կամ երկրաչափական պատկերներ։
Գարար
Գարար, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1908 թվականին գյուղն ունեցել է 339 ադրբեջանցի բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Վենեսուելայի նախագահների ցանկ
Վենեսուելայի նախագահի պաշտոնը ստանձնած անձանց ցանկ ժամանակակգրական հաջորդականությամբ
1811 թվական անկախության ձեռքբերումից սկսած Վենեսուելան ունեցել է 48 նախագահ, ովքեր զբաղեցրել են այդ պաշտոնը 52 վարչություններում։
Նախագահական ընտրություններ 1998 թվական
1998 թվականի դեկտեմբերի 6-ի ընտրություններում հաղթանակ տարավ խարիզմատիկ զինվորական առաջնորդ Ուգո Չավեսը, ով ներկայացավ 1997 թվականին ստեղծված նոր կազմակերպության՝ «Հինգերորդ Հանրապետության շարժում» անունից և ավաքեց ընտրողների ավելի քան 55% ձայները։ Չավեսի հակառակորդ Էնրիկե Սալաս Ռյոմեր հանդես էր եկել Աջ կենտրոնամետ քաղաքական միավորման Վենեսուելա նախագիծ անունից, հավաքելով ձայների գրեթե 40%-ը։
Նախագահական ընտրություններ 2000 թվական
Նոր սահմանադրությունը ընդունելուց հետո 2000 թվականին երկրում անցկացվեցին նոր նախագահական և խորհրդարանական ընտրություններ, որում հաղթեց Հինգերորդ Հանրապետության շարժումը։ Գործող նախագահ Ուգո Չավեսը հավաքեց ձայների մոտ 60%-ը։
Նախագահական ընտրություններ 2006 թվական
Անցած 2006 թվականի դեկտեմբերի 3-ի ընտրություներում հաղթեց գործող նախագահ Ուգո Չավեսը, հավաքելով ձայների 62,8%-ը և 2007 թ-ին գլխավորեց նոր քաղաքական միավորում` «Միացյալ սոցիալիստական կուսակցությունը», որն աջակցում էր «Բոլիվարյան սոցիալական շարժմանը»։ Ընդիմության միակ թեկնածուն համարվում է Սուլիյա Մանուել Ռոսալեսիի Մարզպետը։
2007 թվական հունվարի 18-ին Բենեսուելայի Ազգային ժողովը միաձայն քվեարկեց այն օրենքի օգտին, որը ներկայացրել էր Չավեսի դեմ օրենսդրական խախտման համար, 1,5 տարի ժամկետով:2009 թ-ի Փետրվարի 15-ին տեղի ունեցած Ռեֆերենդումի ժամանակ քաղաքացիների 54,7% կողմ քվեարկեց Ուգո Չավեցի սահմանադրական փոփոխությունների օրինագծին, որոնք թույ են տալիս նախագահին վերընտրել նախագահ անժամկետ ռեժիմով։
Արտաքին հղումներ
Կատեգորիա:Վենեսուելայի նախագահներ Կատեգորիա:Նախագահների ցանկեր
Երեմյան
Երեմյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Եբրայերեն հիմքով ազգանուններ Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ
Որմզդեղն (քանդակ, Սովետսկ)
Որմզդեղնի քանդակ (Лось (скульптурное произведение)), գերմանացի քանդակագործ Լյուդվիգ Ֆորդերմայերի ստեղծած քանդակը Կալինինգրադի մարզի Սովետսկ քաղաքում։ Համարվում է քաղաքի պատմական խորհրդանիշերից մեկը։
Պատմություն
Դեռևս հին ժամանակներում Տևտոնական միաբանության հարավ-արևելքում վայրի խոզերի, վայրի ցուլերի, որմզդեղների որսը եղել է ասպետների սիրած զվարճանքը։
20-րդ դարասկզբին գումբինացի քանդակագործ Ռիչարդ Ֆրիզեն ստեղծել է եղջերուների երկու քանդակներ, որոնք տեղադրվել են Ռոմինտսկի արգելոց-անտառում։ Նա որոշել է հավերժացնել տարածաշրջանի բնությունը այդ վայրերին բնորոշ ավանդական վայրեր կենդանիներով՝ որմզդեղներով։ Ծանոթ լինելով քանդակագործ Լյուդվիգ Ֆորդերմայերի հետ, որը Էդուարդ Մանեի աշակերտն էր, Ֆրիզեն ոգեշնչեց նրան ստեղծելու որմզդեղնի քանդակ, իսկ ավելի ուշ քաղաքային իշխանություններին համոզեց ձեռք բերել և տեղադրել քանդակը։ Որմզդեղնի քանդակը Գումբիննենի կենտրոնում շատ տպավորիչ էր, իսկ քանդակագործ Լյուդվիգ Ֆորդերմայերը, ոգեշնչված ուշադրությունից, որոշեց ստեղծել որմզդեղնի երկրորդ քանդակը։ Այդ գաղափարն իրականացրեց ավելի ուշ՝ 1928 թվականին։ Պրուսիայի վարչապետ Օտտո Բրաունը ցանկացել է այն նվիրել իր հայրենի Քյոնիգսբերգ քաղաքին, բայց քաղաքային իշխանությունները չհամաձայնվեցին։ Որմզդեղնի քանդակը նվիրվեց Տիլզիտին որպես խաղաղության և հզորության խորհրդանիշ։
Որպես գեղարվեստական ստեղծագործություններ գումբիննենյան և տիլզիտյան քանդակները չեն կրկնում միմյանց։ Դրանցից յուրաքանչյուրն ունի իր առանձնահատկությունները, Տիլզիտի որմզդեղն ավելի մեծ է և գլուխը թեքված է ներքև։
Տիլզիտում որմզդեղնի քանդակի բացման արարողությունը տեղի է ունեցել 1928 թվականի հունիսի 29-ին, Անգեր հրապարակում (այժմ`Թատերական հրապարակ)՝ դատարանի շենքերի և թատրոնի միջև ։ Քանդակը լայն ճանաչում է գտել տիլզիտցիների շրջանում։ Որմզդեղնը դարձել է քաղաքի խորհրդանիշ, նրա պատկերը հայտնվել է ծրարների, լուսանկարների, բացիկների, ուտեստների վրա ... Պատերազմից հետո, 1947 թվականից, որմզդեղնը կանգնած էր մարզադաշտի հարևանությամբ գտնվող քաղաքային այգում։ Իսկ նրա նախկին տեղում տեղադրվել է T-34 տանկը և Երկրորդ համաշխարհային պատերազմի զինվորների դամբարան-հուշահամալիրը։ Այնուհետև 1950-ական թվականների սկզբին քանդակը ուղարկվեցլ է Կալինինգրադ և տեղադրվել կենդանաբանական այգում։ 2007 թվականին որմզդեղնի քանդակը, երկար նամակագրությունից հետո, վերադարձվել է Սովետսկ քաղաքին, որտեղ այն տեղադրվել է նոր վայրում՝ քաղաքապետարանի շենքի դիմաց գտնվող պուրակում։
Արտաքին հղումներ
Կատեգորիա:Հուշարձաններ այբբենական կարգով Կատեգորիա:Կալինինգրադի մարզի հուշարձաններ Կատեգորիա:Կենդանիների քանդակներ
Փողաշուշան
Փողաշուշան, կալա ռիխարդիա,, նվիկազգիների ընտանիքի բազմամյա պալարավոր խոտաբույսերի ցեղ։ Տարածված է Նոր Զելանդիայում, կենտրոնական և հարավային Եվրոպայում, Հյուսիսային Ասիայում, Կանադայում, ԱՄՆ-ում  ։
Կենսաբանական նկարագիր
Տերևներն արմատամերձ են, երկարակոթուն, սրտաձև, փայլուն կանաչ։ Ծաղկաբույլը կողր է՝ կազմված բազմաթիվ մանր, դեղին, երբեմն՝ բաց դեղնավունից կարմրավուն ծաղիկներից՝ շրջապատված տերևային ծագում ունեցող ճերմակ, ձագարանման տերևաթիկնոցով։ Պտուղը հյութալի, կարմիր հատապտուղ է։ ՀՀ-ում ջերմատնային պայմաններում մշակվում է հիմնականում փողաշուշան ճահճայինը (C. palustris)։ Խիստ խոնավասեր է։ Բազմանում է պալարներով, թփերի բաժանումով և սերմերով։ Գեղազարդիչ է։
Նշանակություն
Կալա ծաղիկը շատ տարածված է իր գրավչության և գեղեցկության շնորհիվ։ Այն պատկանում է այն ծաղիկների խմբին, որն ունի բացառիկ ձև և գույների բազմազանություն, կանաչ, վարդագույն, մանուշակագույն, դեղին և այլն։ Նրա հայրենիքը Հարավային Աֆրիկան է։ Անկախ ծագումից նա ունի հատուկ արտաքին տեսք։ Որպես կիսաճահճային բույս՝ աճման ընթացքում պահանջում է մեծ քանակությամբ խոնավություն, սակայն հանգստի շրջանում ջրելն աստիճանաբար պետք է դանդաղեցնել մինչև 10 օրը մեկ անգամ։
Բազմացում
Կալլան բազմացվում է թփիկի բաժանմամբ և սերմերով։ Սերմերը ցանում են աշնանը, իսկ թփիկներով բազմացվում են գարնանը։ Կալան մոտ 200 տարի է, որ տարածվել է Եվրոպայում։
Արտաքին հղումներ
Կատեգորիա:Թունավոր բույսեր Կատեգորիա:Նվիկազգիներ Կատեգորիա:Եվրոպայի բուսական աշխարհ Կատեգորիա:Ասիայի բուսական աշխարհ
Ալտո Ժուրուա արդյունահանող արգելոց
Ալտո Ժուրուա արդյունահանող արգելոց (Reserva Extrativista do Alto Juruá), արդյունահանող արգելոց Ակրի նահանգում, Բրազիլիա։ Արգելոցը գտնվում է Ամազոն խոնավ անտառում։ 2011 թվականի դրությամբ այն ունեցել է մոտ 5000 բնակիչ։ Նպատակն է աջակցել ավանդական զբաղմունքներին, ներառյալ՝ կաուչուկի և այլ անտառային ռեսուրսների արդյունահանումը, գյուղատնտեսությունը, որսորդությունն ու ձկնորսությունը՝ միևնույն ժամանակ պահպանելով շրջակա միջավայրը։
Տեղագրություն
Ալտո Ժուրուա արդյունահանող արգելոցն ունի 537946.47 հա տարածք ։ Այն հիմնականում ընդգրկում է Ակրի նահանգի Մարեշալ Տաումատուրգո մունիցիպալիտետը ։ Փոքր հատվածները տեղակայված են Ժորդան, Պորտու Վալտեր և Տարաուակա համայնքների շրջակայքում, ինչպես նաև Ակրիում ։
Արգելոցը սահմանակից է Պերուի հարավի միջազգային սահմանին։ Հյուսիսարևմտյան կողմից այն սահմանակից է Սերրա դու Դիվիզոր ազգային պարկին, իսկ հյուսիսարևելյան կողմից՝ Ռիոզինյու դա Լիբերդադե ու Ալտո Տարաուակա արդյունահանող արգելոցներին։ Արգելոցը արևմուտքից նաև միացած է Արարա դու Ռիո Ամոնիա և Կամպա դու Ռիո Ամոնեա բնիկ տարածքներին, իսկ արևելքից՝ Ջամինավա/Արարա դու Ռիո Բաժե, Կաշինավա դու Բայշու Ժորդան, Կաշինավա դու Ռիո Ժորդան և Կաշինավա դու Ռիո Բրեու հարակից տարածքներին։ Արգելոցը կներառվի հետագայում կազմավորվող Արևմտյան Ամազոն էկոլոգիական միջանցքում ։
Շրջակա միջավայր
Տեղանքը լեռնային է՝ 3%-ից մինչև 20%-ը լանջերով ։ Ժուրուա գետը հյուսիսից հոսում է Ալտո Ժուրուա արդյունահանող արգելոցի արևմտյան մասի միջով։ Տեժու գետը հոսում է արգելոցի տարածքով՝ արևելքից միանալով Ժուրուա գետին՝ Մարեշալ Տաումատուրգո բնակատեղիում, որը գտնվում է արգելոցի սահմաններից դուրս՝ Ժուրուայի ձախ ափին։ Արգելոցը ցամաքեցվել է այս երկու գետերը սնուցող հոսանքների ցանցի պատճառով ։
Ալտո Ժուրուա արդյունահանող արգելոցը գտնվում է Ամազոն բիոմում ։ Դեկտեմբեր-փետրվար ամիսներն ամենախոնավ ժամանակահատվածն են, իսկ հունիս-օգոստոս ամիսները՝ ամենաչոր և ամենազով։ Տարեկան տեղումների քանակը 3000 մմ է։ Ջերմաստիճանը տատանվում է 25-ից մինչև 35 °C, միջինը՝ 30 °C է։ Ծովի մակարդակից գտնվում 250-300 մետր բարձրության վրա ։
Բուսականությունը մեծ մասամբ հարթավայրային անտառ է և կամպինա ։ Կա չոր, հողային արևադարձային անտառ՝ խիտ կամ բաց ծածկույթով, ինչպես նաև պարբերաբար հեղեղվող ողողատային անտառ։ Անտառն ունի արմավենու և խաղողազգիների շատ տեսակներ։ Գրանցվել են կաթնասունների 130 տեսակներ, այդ թվում՝ 16 պրիմատների տեսակներ, յագուար, պումա, մեծ ջրասամույր, գետակինճ, եղջերու և լամանտիններ։ Սողուններից է կոկորդիլոսը։ Կա երկկենցաղների 84 և ձկների 115 տեսակ։ Հայտնաբերվել են թռչունների 527 տեսակներ, ինչպիսին են՝ թութակը, ճայը ու զրահապատ արծիվը։ Պաշտպանված տեսակներից է Paititia neglecta թիթեռը ։
Պատմություն
Ալտո Ժուրուա արդյունահանող արգելոցը Բրազիլիայում օրինական ճանաչված առաջին արդյունահանող արգելոցն է, և նրա անվան ծագումնաբանությունը կապված է Ժուրուա հովտում բանվորական շարժման հետ ։ Արգելոցը ստեղծվել է 1990 թվականի հունվարի 23-ի 98.863 նախագահական հրամանագրով։ Կառավարվում է Չիկո Մենդեսի Կենսաբազմազանության պահպանության ինստիտուտի կողմից ։ Դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)։ Հիմնական նպատակներն են ավանդական բնակչության կենսապահովման ու մշակույթի պահպանումը և բնական ռեսուրսների կայուն օգտագործումը ։ 2003 թվականի նոյեմբերի 13-ին INCRA-ն արգելոցը ճանաչեց որպես ագրոարդյունահանման ծրագիր 567 ընտանիքի համար։
Արգելոցի ստեղծումից և օգտագործման պլանի սահմանվելուց հետո եղել է մոտիվացիայի կորուստ ։ 2010 թվականի հուլիսի 13-ին ստեղծվել է վարկային կոմիտեն։ Խորհրդակցական խորհուրդը ստեղծվել է 2011 թվականի հուլիսի 21-ին։
Ծանոթագրություններ
Կատեգորիա:Բրազիլիայի արգելոցներ
Արթուր Հովհաննիսյան (այլ կիրառումներ)
Արթուր Հովհաննիսյան անունը կարող է վերաբերել հետևյալ անձանց.
Ստյոպինսկիե (գյուղ, Կիկնուրսկի շրջան)
Ստյոպինսկիե (Стёпинские), գյուղ Ռուսաստանի Կիրովի մարզի Կիկնուրսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կիրովի մարզի Կիկնուրսկի շրջանի բնակավայրեր
Աստերոիդների ցանկ (227701-227800)
Աստերոիդների ցանկ (227601-227700) * Աստերոիդների ցանկ * Աստերոիդների ցանկ (227801-227900)
Զելենոե (գյուղ, Բոբրովիցայի շրջան)
Զելենոե (Зелене), գյուղ Ուկրաինայի Չեռնիգովի մարզի Բոբրովիցայի շրջանում։
2006 թվականի տվյալներով Զելենոե գյուղում բնակվում էր 91 մարդ։ Բնակչության խտությունը կազմում էր 95,39 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Բոբրովիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1939 թվականին հիմնադրված բնակավայրեր
Գրոս Կյորիս
Մտնում է Դամե Շպրեվալդ շրջանի կազմի մեջ։ Գտնվում է Շենկենլենդհենի ենթակայության տակ։ Բնակչությունը 2326 մարդ է (2010 թվականի դեկտեմբերի 31–ի տվյալներով) ։ Զբաղեցնում է 68,09 կմ² տարածք։ Պաշտոնական կոդը՝ 12 0 61 192։
Կոմունան ստորաբաժնվում է 2 գյուղական համայնքների։
Ծանոթագրություններ
Կատեգորիա:Գերմանիայի քաղաքներ
Օզերկի (գյուղ, Միշկինսկի շրջան)
Օզերկի (Озерки, Озерки), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 591 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Միշկինսկի շրջանի բնակավայրեր
Ղյարբաս
Ղյարբաս, ավերակ գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1908 թվականին գյուղն ունեցել է 87 ադրբեջանցի բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Ռովին
Ռովին (Rovinj), քաղաք Խորվաթիայում, գտնվում է Իստրիա թերակղզու արևմտյան ափին, թերակղզում գտնվող ինը խոշոր քաղաքներից մեկը։ Ռովին ունեցել է մի քանի պատմական անուններ ՝ Ruigno, Ruvigno, Ruginio: Ըստ 2001 թվականի մարդահամարի տվյալներով բնակչությունը կազմում է 14 234 մարդ։
Ռովին քաղաքի կենտրոնում է տաճարը։ Քաղաքի կղզախումբը, որն ունի իր պատմական կենտրոնի ափամերձ գեղատեսիլ տեսարժան վայրերը, բաղկացած է 22 կղզիներից, որոնց թվում ամենամեծ և առավել գեղեցիկ են Անդրեյ և Եկատերինա կղզիները։
Արցախի Հանրապետության տարածքային կառավարում և տեղական ինքնակառավարում
ԱՀ տարածքային կառավարում և տեղական ինքնակառավարում։ Տարածքային կառավարումը վարչական շրջաններում իրականացվում է շրջանների վարչակազմերի միջոցով, վարչակազմի ղեկավարին նշանակում է վարչապետը։ Տեղական ինքնակառավարումն իրականացնում են համայնքներում, որոնք մեկ կամ մի քանի բնակավայրերի հանրությունն են՝ 4 տարի ժամկետով ընտրված համայնքի ավագանու և ղեկավարի (քաղաքապետ, գյուղապետ) միջոցով։ Համայնքի ավագանին տնօրինում է համայնքի սեփականությունը, հաստատում է ղեկավարի ներկայացրած բյուջեն, վերահսկում դրա կատարումը, սահմանում տեղական հարկեր, տուրքեր և վճարներ, ընդունում պարտադիր կատարման ենթակա իրավաբանական ակտեր։ Կառավարությունն օրենքով նախատեսված դեպքերում և կարգով կարող է պաշտոնանկ անել համայնքի ղեկավարին։ Համայնքները, հանրության շահերից ելնելով, կարող են օրենքով միավորվել, բաժանվել կամ ստեղծել միջհամայնքային միավորումներ։ Պատերազմի ժամանակ կամ արտակարգ դրության պայմաններում տեղական ինքնակառավարման մարմինների ընտրություն չի անցկացվում։ Մայրաքաղաք Ստեփանակերտն ունի համայնքի կարգավիճակ, որտեղ տարածքային կառավարման առանձնահատկությունները սահմանվում են օրենքով։
Ռովին
Պատմություն
Քաղաքն ունի իր պատմության հետաքրքիր էջերը։ Տարբեր ժամանակներում քաղաքը եղել է Բյուզանդական կայսրության, Վենետիկի Հանրապետության, Ֆրանսիայի և Գերմանիայի տիրապետության տակ։ Սակայն երկար տարիներ քաղաքը ձգտում էր անկախության և սեփական ինքնավարության։ 1283 թվականին Ռովինը, Պորեչից, Նովիգրադից և Ումագից հետո դարձավ Վենետիկի մի մասը։ Այս ընտրությունը կատարելուց հետո քաղաքը ձեռք է բերել որոշակի սահմանափակումներով անկախություն։ Օրինակ, Վենետիկյան Հանրապետությունը վերապահում էր դատավոր նշանակելու իրավունքին, որը, իր իրավասության համաձայն, իրականացրել է բոլոր հոգևոր, քաղաքական, վարչական, առևտրային և այլ հարցեր։ Քաղաքացիների խորհուրդը թույլատրվել է միայն արտոնյալ ընտանիքներին, և խորհրդի կողմից ընտրված դատավորները բացառապես քաղաքացիական և քրեական գործեր են հարուցել Վենետիկի կողմից նշանակված դատավորի ղեկավարությամբ։
Արցախի Հանրապետության տարածքային կառավարում և տեղական ինքնակառավարում
Կատեգորիա:Արցախ
Ռովին
Պատմություն
Քաղաքացիները սոցիալապես բաժանվեցին երկու դասի՝ արիստոկրատներ և պլեբեյներ ( ազատ բնակչության խավ)։ Կառավարությունը, ներառյալ խորհուրդը և ժողովը, ունեցել են համապատասխան ստորաբաժանումներ։ Անդամակցությունը խորհրդում հաղորդվում էր, ըստ ժառանգման։ Դատավորի և Պրետորի մանդատը սահմանափակվեց մեկ տարի, և 1306 թվականին Վենետիկի սենատը իր ժամկետը բարձրացրեց մինչև 16 ամիս։
Ժամանակի ընթացքում Ռովինում հայտնվում է ապրանքային բորսա, առևտրականներն ու նավաստիները համալրեցին ցուցակին բնորոշ քաղաքային մասնագիտությունները, որոնցից հիմնականները եղել են ձկնորսությունը և գյուղատնտեսությունը։ Նավագնացությունը քաղաքների միջև առաջացրեց մրցակցություն, որը 1379 թվականին հանգեցրեց Ռովին Ջենովայի նվաճմանը։ Որից երկու դար անց (1579 և 1599 թվականներին ) քաղաքը կրկին գրավվել է։ XV դարի վերջում ակտիվ բնակչության աճ սկսվեց Իստրրիայի ափին`թերակղզու կենտրոնական մասում փախստականների հաշվին, ինչպես նաև Բոսնիայից և Դալմաթից, Հունաստանից, Ալբանիայից և Հյուսիսային Իտալիայից։ 1595 թվականին քաղաքի բնակչությունը կազմում էր 2,800 մարդ, 1650 թվականին՝ 5000 մարդ, 1741 թվականին՝ 7966 մարդ, իսկ 1775 թվականին`13788 մարդ։
XVIII դարում քաղաքը դարձավ կարևոր նավահանգիստ և տեղացի նավանիստները հայտնի դարձանի իրենց հմտություններով և XV դարում թուրքերի դեմ քաջաբար պատերազմում։ 1819 թվականին քաղաքում կառուցվեց դպրոցական շենք, 1850 թվականին՝ առևտրի պալատ, 1852 թվականին՝ ցեմենտի գործարան, 1872 թվականին՝ ծխախոտի գործարան, 1888 թվականին՝ քաղաքային հիվանդանոց։ 1876 թվականին բացվում է երկաթուղային հաղորդակցություն այլ քաղաքների հետ, իսկ 1905 թվականին քաղաքը լուսավորված էր գազային լապտերներով։ 1906 թվականին ստեղծվում է քաղաքային հեռախոսակապը։ Ավստրո-Հունգարական միապետության անհետացման հետևանքով Ռովին ընկնում է Իտալիայի ազդեցության տակ, որը տևում է մինչև 1943 թվականի սեպտեմբերը։ Մինչև Երկրորդ համաշխարհային պատերազմի ավարտը քաղաքը ղեկավարում էին գերմանացի զավթիչները։ Պատերազմի արդյունքում Իստրրիան դարձավ Հարավսլավիայի մի մասը։ 1990 թվականին սկսվեց ՀՍՀՖ-ի փլուզումը, որի արդյունքում 1991 թվականի հունիսի 25-ին Խորվաթիան հայտարարեց ինքնիշխան անկախ պետություն։ Քաղաքը, ինչպես Իստրիայի ողջ թերակղզում այդպես էլ Խորվաթիայում, շարունակում էր իր խաղաղ գոյությունը։
Տնտեսություն
Զբոսաշրջությունը բերում է քաղաքի եկամուտների մեծ մասը։ Քաղաքի տարածքում և նրա շրջակայքում են գտնվում բազմաթիվ հյուրանոցներ, առանձնատներ և այլն։ Բացի տուրիստական ծառայություններից բնակչությունը զբաղվում է ձկնորսությամբ, ձկնաբուծությամբ և սննդի արդյունաբերությամբ։ Քաղաքում նաև գործում է ծխախոտային գործարան։
Տրանսպորտ
Ռովին կապված է խոշոր տրանսպորտային ճանապարհներով ոչ միայն Խորվաթական քաղաքների այլ նաև Իտալիայի և Սլովենիայի քաղաքների հետ։ Ռովին կապված է ափամերձ Պորեչ, Պուլա և Ումագ քաղաքների ավտոմայրուղիների հետ, ինչպես նաև Ռիեկայի և Խորվաթիայի հետ։
Կլիմա
Կլիման քաղաքում միջերկրածովյան միջին ջերմաստիճանն է` 4,8 °C-ից (հունվար) մինչև 22,3 °C (հուլիս) Է։ Միջին տարեկան ջերմաստիճանը 16 °C է։ Ադրիատիկ ծովի ջրի ջերմաստիճանը, հունիսի կեսերից մինչև սեպտեմբերի կեսը գերազանցում է 20 °C-ը, իսկ միջին տարեկան ջերմաստիճանը, 16.6 °C-ը։ Տեղումների տարեկան մակարդակը 940 մմ է, որի միջին տարեկան խոնավությունը կազմում է 72%։
Լուսավոր օրը մայիսի կեսից մինչև սեպտեմբերի կեսը գերազանցում է 10 ժամը։
Ծանոթագրություններ
Կատեգորիա:Խորվաթիայի քաղաքներ Կատեգորիա:Խորվաթիայի բնակավայրեր Կատեգորիա:Խորվաթիայի իտալախոս տարածքային միավորներ
Արթուր Քենթ
Արթուր Էթուոթեր Քենթ ավագ (Arthur Atwater Kent, Sr., ), ամերիկացի գյուտարար և Փենսիլվանիա նահանգի Ֆիլադելֆիա քաղաքի ռադիոգործարանի սեփականատեր։ 1921 թվականին արտոնագրել է ժամանակակից բոցավառման կոճը։